Kari Diesen

Kari Diesen (født Heide Steen 24. juni 1914 i Kristiania, død 18. mars 1987 samme sted dvs. i Oslo) var en norsk skuespiller og sanger. Hun ble særlig kjent som revyartist og for flere filmroller.

Liv og arbeid

 Bakgrunn
Kari Diesen var datter av Harald Steen og Signe Heide. Moren tilhørte den store Heide-slekten. Kari og hennes tre søsken Åse, Harald og Randi fikk alle etternavnet Heide Steen. Kari brukte likevel bare navnet Kari Steen frem til hun giftet seg og tok ektemannens etternavn.

Barna i Heide Steen-familien vokste opp i Grønnegaten ved Pilestredet, like nedenfor Lasson-villaen der blant andre søstrene Alexandra Thaulow, Oda Lasson og Bokken Lasson hadde vokst opp. Åtte av morens ti søsken arbeidet innen teater- og musikkfaget. Kari bestemte seg følgelig allerede i barndommen for å gå til scenen.

 Karriere
Seks år gammel fikk hun sin første filmrolle i filmen Kaksen på Øverland. 

Hun ble ballettpike hos Ernst Rolf femten år gammel, og hun debuterte som revyaktør på vårrevyen på Casino i 1930 med visen «Forbudt for barn under 16 år». Etter hvert ble hun ansatt på Chat Noir i Oslo. Hun ble der til hun i 1944 ble tilknyttet revyteateret Edderkoppen. I perioden 1947-1964 vekslet hun mellom Chat Noir og Edderkoppen. 

Som voksen hadde hun flere filmroller, og er mest kjent for filmene Støv på hjernen, Sønner av Norge og Sønner av Norge kjøper bil. Kari Diesen var ellers stemmen til Baktus i filmen om Karius og Baktus.

Blant revynumrene som hun husker for er Harry, Suffløsen, Tykk og dum og deilig, Halvveis, Jacobsen og Fotballvisa. Mange har fremholdt nummeret Uteliggerne (sammen med Arvid Nilssen) som en av hennes fremste prestasjoner. Monologen Mannfolk har også gått over i revyhistorien. I 1957 fikk hun en stor plateslager med Vilhelm Dybwads Hovedøen på His Master's Voice.

 Familie 
Kari Diesen var gift med skuespilleren Ernst Diesen (1913–1970), og mor til NRK-veteranen Andreas Diesen (født november 1945) og Kari Diesen d.y. (1939–2016).

 Filmografi 
 Årstall  Film  Rolle  Kommentar1985  Deilig er fjorden!  Restaurantgjest som seg selv 1975  Eiszeit  1972  Marikens bryllup  Tante Gerda  1970  Døden i gatene   1969  Operasjon Egon (Olsenbanden)  Dame i Six bladsalg Himmel og helvete  Arnes bestemor 1966  Hurra for Andersens!  Sydamen 1966  Kontorsjef Tangen   TV1965  Hjelp - vi får leilighet  Seg selv 1964  Pappa tar gull  Frk. Mortensen Operasjon sjøsprøyt  Camilla Langseth, Eriks mor 1963  Freske fraspark  Josteins kone 1962  Sønner av Norge kjøper bil  Alfhild Andersen Nå gjør vi så...!  Operasjon Løvsprett  Bottolphs mor 1961  Sønner av Norge  Fru Andersen 1960  Millionær for en aften  Phønixteatrets kostymedesigner 1959  Støv på hjernen  1958  Bustenskjold  Enken på Sørby  1957  Smuglere i smoking  Kari Diesen 1956  Kvinnens plass  1955  Ute blåser sommervind  kvinnen på balkongen i Kalköping Savnet siden mandag  Hushjelp 1954  Karius og Baktus  stemmen til Baktus 1953  Brudebuketten  En fortørnet badegjest 1950  To mistenkelige personer  Nabokona 1949  Svendsen går videre  Ophelia Andersen 1946  Et spøkelse forelsker seg  1941  Den forsvundne pølsemaker  En hushjelp Hansen og Hansen  Klara 1920  Kaksen på Øverland  6 år gammel jente 

 Priser og hedersbevisninger 
På sin 70-årsdag den 24. juni 1980 mottok hun Kongens fortjenestesmedalje i gull. 

I 1971 mottok hun Leonardstatuetten, som er norsk revys høyeste heder.

I 1980 ble hun tildelt Juryens hederspris under utdelingen av årets Spellemannprisen.

I 2001 ble det utgitt et frimerke med et portrett av Kari Diesen som motiv.
 Se også 
 Slekten Heide-Steen

 Referanser 

 Eksterne lenker 



  Omtale i Norsk pop- og rockleksikon fra 2005

Kategori:Norske skuespillere
Kategori:Personer fra Oslo
Kategori:Vinnere av Spellemannprisen
Kategori:Norske revyartister
Kategori:Norske komikere
Kategori:Skuespillere ved Edderkoppen teater
Kategori:Vinnere av Spellemannprisens hederspris